‏ט"ז אב, תשע"ז

‏8 אוגוסט, 2017

**הצעת תשלומי הורים לשנה"ל תשע"ח**

**תשלום חובה – ביטוח תאונות אישיות לתלמידים -** 49 ש"ח.

הסכום נקבע לקראת שנה"ל תשע"ז ע"י הועדה לפני תוצאות מכרז שפורסם ונוהל ע"י המש"מ. תיקון בחוק לימוד חובה ובפקודת העיריות מאפשר להאריך את ההתקשרות לשתי תקופות נוספות שלא יעלו על שנה כל אחת, בהתאם לתנאי המכרז.

ועדת החינוך התרבות והספורט אישרה את גביית התשלום בסעיף זה לשתי תקופות ההתקשרות הבאות: תשע"ח, תשע"ט, על מנת לאפשר לרשויות המקומיות להיערך מראש ובזמן לפתיחת שנה"ל.

**תשלומי רשות**

**ארגון הורים ארצי וועד הורים יישובי בגני הילדים**

פורום ועדי ההורים היישוביים הינו הארגון המייצג ברמה הארצית את הורי גני הילדים, במקביל לייצוגו את הורי בתי הספר. עד כה לא התקיימה בגני הילדים גבייה של 1.5 עבור חברות בארגון הורים ארצי ו/או בועד הורים יישובי.

לבקשת פורום וועדי ההורים, אנו מבקשים מוועדת החינוך את אישורה לגביית 1.5 ₪ עבור ארגון הורים ארצי ולגביית 1.5 ₪ עבור ועד הורים יישובי גם בשלב החינוך הקדם יסודי.

שאר הסעיפים ללא שינוי יחסית לשנה"ל תשע"ז.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **קדם יסודי** | **א'-ב'** | **ג'-ד'** | **ה'** | **ו'** | **ז'-ח'** | **ח'\***  **בי"ס א'-ח'** | **ט'**  **שש-שנתי** | **ט'\***  **חט"ב עצמאית** | **י'-י"א** | **י"ב** |
| **תשלום חובה** |  |  |  |  |  |  |  |  |  |  |  |
| ביטוח תאונות אישיות  \*אושר בנפרד בתאריך 19.6.2017 | 49 | 49 | 49 | 49 | 49 | 49 | 49 | 49 | 49 | 49 | 49 |
| **תשלומי רשות** |  |  |  |  |  |  |  |  |  |  |  |
| סל תרבות | 79 | 99 | 99 | 99 | 99 | 149 | 149 | 165 | 165 | 176 | 176 |
| מסיבות סיום (1) | 54 | ---- | ---- | ---- | 75 | ----- | 125 | ----- | 125 | ----- | 200 |
| מסיבות כיתתיות | 8 למסיבה  24 ל-3 מסיבות | 24 | 24 | 24 | 24 | 24 | 24 | 24 | 24 | 24 | 24 |
| השאלת ספרי לימוד  \*אושר בנפרד בתאריך 9.5.2017 | ----- | 280 | 280 | 280 | 280 | 280 | 280 | 280 | 280 | 320 | 320 |
| ארגון הורים ארצי (2) | 1.5 | 1.5 | 1.5 | 1.5 | 1.5 | 1.5 | 1.5 | 1.5 | 1.5 | 1.5 | 1.5 |
| ועד הורים ישובי | 1.5 | 1.5 | 1.5 | 1.5 | 1.5 | 1.5 | 1.5 | 1.5 | 1.5 | 1.5 | 1.5 |
| טיולים עפ"י תכנית (3,4) | 2x הקפצה  60 | 1 יום  101 | 1 יום  126 | 2 × יום  252 | יומיים  387 | יומיים  387 | יומיים  387 | יומיים  387 | יומיים  387 | יומיים+  1 יום  513 | 3 ימים  616 |
| של"ח (5) |  |  |  |  |  | 150 | 150 | 150 | 150 | 150 |  |
| **סה"כ** | **269** | **556** | **581** | **707** | **917** | **1042** | **1167** | **1058** | **1183** | **1235** | **1338** |

הערות לטבלה:

1. הגבייה עבור מסיבות סיום היא אך ורק בכיתות המסיימות שלב חינוך: גן הילדים, כיתה ו' ביסודי שש-שנתי, כיתה ח' ביסודי שמונה-שנתי, כיתה ט' בחטיבת ביניים עצמאית וכיתה י"ב
2. הארגון הארצי שהוסמך לייצג הורים לתלמידים במערכת החינוך בפני הכנסת, משרד החינוך, הרשויות המקומיות ושאר גורמי המינהל הציבורי הוא פורום ועדי ההורים היישוביים (ע.ר 580616654).
3. הגבייה עבור טיולים תהיה על פי התכנית המחייבת המפורטת. אין להוסיף גבייה על התשלום המרבי שנקבע עבור טיולים נוספים. בית הספר רשאי להאריך את משך הטיול אם הוא עושה זאת ללא חריגת גבייה בסעיף זה וללא גבייה נוספת בכל סעיף אחר של תשלומי הורים.
4. בבתי ספר הנמצאים מדרום לקו צומת שדה בוקר – צומת הערבה, ניתן להוסיף יום טיול בעלות גבייה נוספת של 290 ₪ בשנה
5. בכיתות בשכבות ח'-י' בהן מתקיימים לימודי של"ח, ניתן לגבות סכום בן 150 ₪ בשנה נוסף על הגבייה לטיולים, לקיום גיחות וסיורים רכובים בהיקף של 3 בשנה.
6. בגני ילדים במסגרת חטיבה צעירה ייגבו סל תרבות וטיולים במתכונת של כיתות א', ולא ייגבה עבור מסיבת סיום.

**תל"ן**

ללא שינוי

|  |  |  |  |
| --- | --- | --- | --- |
| שלב חינוך | גבייה מרבית מתלמיד בשנה עבור תל"ן בכלל מוסדות החינוך ₪ | גבייה מרבית מתלמיד בשנה בבתי ספר תורניים (1) וייחודיים (2) נוספת על הגבייה המרבית מתלמיד בכלל המוסדות ₪ | סה"כ גבייה מרבית מתלמיד בשנה בבתי ספר תורניים (1) וייחודיים (2) ₪ |
| קדם יסודי | 597 | 0 | 0 |
| יסודי | 885 | 1,770 בכיתות שאושרו | 2,655 בכיתות שאושרו |
| חט"ב | 1,060 | 2,120 | 3,180 |
| חט"ע | 1,150 | 2,300 | 3,450 |

הגבייה מתלמיד עבור שעת תל"ן תותאם לגודלה של כיתת האם, על פי הפירוט בטבלה הבאה. המשמעות היא, שבכיתות אם גדולות ניתן יהיה לקיים מספר גדול יותר של שעות תל"ן יחסית לכיתות אם קטנות, היות שהסכום המרבי לגבייה מתלמיד נשאר קבוע. בכל מקרה מספר שעות התל"ן שיינתנו לא יעלה על תקרת השעות המותרת לפי חוזרי מנכ"ל וכן הגבייה תיעשה עבור שעות אורך הניתנות בפועל.

|  |  |  |  |  |  |
| --- | --- | --- | --- | --- | --- |
| שלב חינוך | גודל כיתת אם (מספר תלמידים) | תעריף לשעת תל"ן אחת לתלמיד ₪ | גבייה מרבית מהורים בשנה בכלל בתיה"ס עבור תל"ן | גבייה מרבית מהורים בשנה בבתי"ס תורניים וייחודיים נוספת על הגבייה המרבית המותרת בכלל בתיה"ס | סה"כ גבייה מרבית מהורים בשנה בבתי"ס תורניים וייחודיים |
| שלב חינוך יסודי | 20-24 | 326 | עד 885 ₪ בשנה בכלל בתיה"ס | עד 1770 ₪ בשנה בכיתות ה'-ו' בלבד | בכיתות ה'-ו' בלבד עד 2655 ₪ |
|  | 25-28 | 276 |
|  | 29-32 | 239 |
|  | 33-36 | 211 |
|  | 37-40 | 177 |
| שלב חינוך חט"ב | 20-24 | 389 | עד 1060 ₪ בשנה בכלל בתיה"ס | עד 2120 ₪ בשנה | עד 3180 ₪ בשנה |
|  | 25-28 | 329 |
|  | 29-32 | 285 |
|  | 33-36 | 252 |
|  | 37-40 | 212 |
| שלב חינוך חט"ע | 20-24 | 382 | עד 1150 ₪ בשנה בכלל בתיה"ס | עד 2300 ₪ בשנה | עד 3450 ₪ בשנה |
|  | 25-28 | 324 |
|  | 29-32 | 281 |
|  | 33-36 | 230 |

**רכישת שירותים מרצון**

ללא שינוי

|  |  |
| --- | --- |
| שלב חינוך | סכום מרבי מותר בש"ח |
| קדם יסודי | 125 |
| יסודי | 250 |
| חט"ב | 450 |
| חט"ע | 450 |

**רכישת שירותים מרצון בבתי ספר שבהם מתקיימת למידה באמצעות אמצעי קצה טכנולוגיים**

בהמשך להנחיות בסעיף 3.6-12 בחוזר הוראות הקבע עז/1, "שימוש תלמידים באמצעי קצה לצורכי למידה", בבתי ספר שבהם מתקיימת למידה באמצעות אמצעי קצה טכנולוגיים הנרכשים במרוכז אפשר לגבות עד סך של 677 ש"ח בשנה עבור אמצעי הקצה הטכנולוגי שיהיה בבעלות התלמיד ויעמוד לשימושו. לחלופין, אפשר יהיה לגבות עד סך של 300 ש"ח להשאלת אמצעי קצה טכנולוגי שיעמוד לשימושו של התלמיד. התשלומים האמורים יכללו גם ביטוח, עלות השימוש בפלטפורמה אם יש כזו ומע"מ.

גבייה זו מוגדרת רכישת שירותים מרצון, והיא ייעודית למטרה זו ונעשית בהתאם להוראות המפורטות שנקבעו בסעיף 3.6-12 בחוזר הוראות הקבע עז/1(א), "שימוש תלמידים באמצעי קצה לצורכי למידה", ובאה בנוסף על הגבייה עבור רכישת שירותים מרצון עבור כלל המטרות שלהן משמשת גבייה זו ומפורטות בסעיף זה

**שיעורי השתתפות של הורים בעלות ההזנה מכוח חוק ארוחה יומית לתלמיד**

הרינו להודיע כי במכרז לקביעת עלות ההזנה במסגרת חוק ארוחה יומית לתלמיד שהסתיים במהלך תשע"ז, חל שינוי בעלות המנה: העלות הקודמת עמדה על 13.38 ₪, העלות החדשה עומדת על 14.94 ₪ , עליה בשיעור של 11.66%. העליה במחיר משקפת שיפור באיכות חומרי הגלם והארוחות, בהתאם לדרישות משרד הבריאות. אשר על כן אנו מבקשים מועדת החינוך לעדכן את תעריפי השתתפות ההורים בעלותה של כל ארוחה כדלקמן:

|  |  |
| --- | --- |
| הכנסה לנפש לחודש ₪ | השתתפות הורים בעלות ארוחה לאחר עדכון בש"ח |
| 0 – 1,273 | 0.0 |
| 1,274 – 1,378 | 0.0 |
| 1,379 – 1,493 | 0.7 |
| 1,494 – 1,604 | 2.6 |
| 1,605 – 1,744 | 2.6 |
| 1,745 – 1,829 | 3.8 |
| 1,830 – 1,941 | 3.8 |
| 1,942 – 2,127 | 5.4 |
| 2,128 – 2,171 | 6.0 |
| 2,172 ומעלה | 7.0 |